10,000 मीटर की दौड़ में राजेश कुमार प्रथम रहा
रस्साकशी प्रतियोगिता में यूटीडी की टीम प्रथम रही
भास्करन्यूज | हिसार
गुरुजम्भेश्वर विज्ञान एवं प्रौद्योगिकी विश्वविद्यालय में चल रही छठी इंटर कॉलेज एथलीट चैम्पियनशिप के दूसरे दिन खिलाड़ियों ने शानदार प्रदर्शन किए। परंपरागत खेल पिट्ठू, कबड्डी हरियाणा स्टाइल खुला दंगल मुख्य आकर्षण का केन्द्र रहे। खेल निदेशक डाॅ. एसबी लुथरा ने बताया कि खुला दंगल प्रतियोगिता में ओआईटीएम जुगलान का विजय प्रथम तथा यूटीडी के शैलेश द्वितीय स्थान पर रहे। लड़कों के वर्ग में 10000 मीटर दौड़ में यूटीडी के राजेश कुमार ने प्रथम, ओआईटीएम जुगलान के पवन ने द्वितीय तथा यूटीडी के सुशील ने तृतीय स्थान प्राप्त किया। रस्साकशी प्रतियोगिता में यूटीडी की टीम प्रथम ओआईटीएम जुगलान की टीम द्वितीय तथा यूटीडी की टीम प्रथम जेसीडी सिरसा की टीम द्वितीय स्थान पर रही।कबड्डी हरियाणा स्टाइल प्रतियोगिता में यूटीडी की टीम प्रथम तथा सीडीएलएस आईईटी पन्नीवाना मोटा की टीम द्वितीय स्थान पर रही। 800 मीटर दौड़ में यूटीडी के राजेश कुमार ने पहला, जेसीडी सिरसा के बीर सिंह ने दूसरा तथा शमशेर ने तीसरा स्थान प्राप्त किया। विश्वविद्यालय के पुरुष कर्मचारी वर्ग के लिए साइकिल दौड़ प्रतियोगिता में कमलदीप ने पहला, दयाराम ने दूसरा तथा राजीव ने तीसरा स्थान प्राप्त किया। महिला वर्ग में 800 मीटर दौड़ प्रतियोगिता में यूटीडी की नीरू ने प्रथम, वंदना ने द्वितीय तथा सपना ने तृतीय स्थान प्राप्त किया।
जीजेयू में खेल प्रतियोगिता के दौरान 800 मीटर की दौड़ लगाते खिलाड़ी।
awa_Deva awa_Deva awa_Deva hin_Deva hin_Deva